Budapest Főváros XIV. Kerület Zugló Önkormányzata
Busznyák Imre alpolgármester

123-543/2026								Nyilvános ülésen tárgyalandó!
	

Napirend száma: ……………………

a Képviselő-testület 
2026. szeptember 3-i ülésére


Tisztelt Képviselő-testület!


Tárgy: 
[bookmark: _Hlk132282455]Beszámoló a Zuglói Urbanisztikai Munkacsoport 
2026. június 01. – augusztus 24. között hozott döntéseiről és intézkedéseiről

I. Előzmények

Budapest Főváros XIV. Kerület Zugló Önkormányzata Képviselő-testülete a Budapest Főváros XIV. Kerület Zugló Önkormányzata Képviselő-testülete 438/2025. (XI.27.) számú önkormányzati határozatával döntött az „Urbanisztikai munkacsoport” működésének 2026. évre történő meghosszabbításáról. 
A döntés szerint a Zuglói Urbanisztikai Munkacsoport (a továbbiakban: ZUM vagy Munkacsoport) fő feladata, hogy a 2027 nyaráig elkészülő Településterv munkálatait javaslataival segítse. A munkacsoport 29 tagja közül Zugló főépítésze mellett 4 fő a képviselő-testület tagja, 13 szakembert a képviselő-testület delegált, 11 fő pedig tervtanácsi tag. A ZUM üléseit az építészetért felelős alpolgármester vezeti, a szakmai vezető pedig Zugló főépítésze.
A Településterv készítésére kiírt közbeszerzést Budapest Főváros Városépítési Tervező Kft. (a továbbiakban: BFVT Kft.) nyerte.

II. Vélemények

A ZUM 2026. június 1. napján a lakosság részvételével tartott nyílt ülésén bemutatkozott a BFVT Kft. és bemutatták a ZUM tagoknak és az érdeklődőknek a Településterv elkészülésének ütemtervét, amelynek részleteit a 2. melléklet tartalmazza. Az ülésen a ZUM nem hozott határozatokat.
A Munkacsoport zárt ülésein a meghívottak lehetnek jelen (a képviselő-testület tagjai a ZUM üléseire tanácskozási joggal meghívást kapnak), ugyanakkor a ZUM összes dokumentumát megtekinthetik az érdeklődők a https://www.zuglo.hu/zugloi-urbanisztikai-munkacsoport weboldalon, ezzel garantálva az átláthatóságot.
A ZUM 2026. július 13-án tartott első, „Az új településfejlesztési tervről” szóló zárt ülésén a Munkacsoport 18 tagja jelent meg, és hozott tizennégy határozatot. A napirend részleteit a 3. melléklet, a döntésekről szóló jegyzőkönyv kivonatot pedig a 4. melléklet tartalmazza. 
A ZUM 2026. augusztus 10-én tartotta második zárt ülését, amelynek témája „Rákosrendező, partnerség I., közlekedési rendszerek I.” volt. Az ülésen a Munkacsoport 18 tagja jelent meg, és hozott tizennégy határozatot. A napirend részleteit az 5. melléklet, a döntésekről szóló jegyzőkönyv kivonatot pedig a 6. melléklet tartalmazza.
A ZUM 2026. augusztus 24-én tartott, „Zugló fejlesztési tervének egyes projektjeiről” témájú zárt ülésén a Munkacsoport 15 tagja jelent meg, és hozott tizenhét határozatot. A napirend részleteit, és az ahhoz csatolt fejlesztési programjavaslatot a 7., 8. melléklet, a döntésekről szóló jegyzőkönyv kivonatot pedig a 9. melléklet tartalmazza. 
A 2026-ban tartott ZUM üléseken hozott határozatok összefoglalását a 10. melléklet tartalmazza.
Kérem a Tisztelt Képviselő-testületet, hogy a Zuglói Urbanisztikai Munkacsoport 2026. június 01 – augusztus 24. között hozott döntéseiről és intézkedéseiről szóló beszámolót elfogadni szíveskedjék!

Jogi Főosztály véleménye: 
Az előterjesztésben közölt adatok, egyéb információk alapján az előterjesztéshez jogi észrevételt nem tesz. 

III. Döntési javaslat

Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező határozati javaslatot.

A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1) – (2) bekezdései, valamint az 50. §-a alapján egyszerű szótöbbséget igényel.

Mellékletek:
2. melléklet: BFVT bemutatója a Településtervről
3. melléklet: a 2026. július 13-i ülés napirendje
4. melléklet: a 2026. július 13-i ülés határozatai
5. melléklet: a 2026. augusztus 10-i ülés napirendje
6. melléklet: a 2026. augusztus 10-i ülés határozatai
7. melléklet: a 2026. augusztus 24-i ülés napirendje
8. melléklet: a 2026. augusztus 24-i ülés - fejlesztési programjavaslat.
9. melléklet: a 2026. augusztus 24-i ülés határozatai
10. melléklet: a döntéseket összefoglaló EXCEL tábla

Budapest, 2026. augusztus 25.
Busznyák Imre
       alpolgármester

1. melléklet a 123-543/2026. előterjesztéshez


Határozati javaslat

Budapest Főváros XIV. Kerület Zugló Önkormányzata Képviselő-testülete
[bookmark: _Hlk132282978][bookmark: _Hlk132282959]……/2026. (IX. 3.) önkormányzati határozata

[bookmark: _Hlk132282534]a Zuglói Urbanisztikai Munkacsoport 2026. június 01. – augusztus 24. között hozott döntéseiről és intézkedéseiről
[bookmark: _Hlk202987774]Budapest Főváros XIV. Kerület Zugló Önkormányzatának Képviselő-testülete a Zuglói Urbanisztikai Munkacsoport 2026. június 01 – augusztus 24. között hozott döntéseiről és intézkedéseiről szóló beszámolót elfogadja. 

